rlitschk/wikidir huggingface dataset:
D’ Therese vun Lisieux (bìrgerlig d’ Marie-Françoise-Thérèse Martin; * 2. Janner 1873 z’ Alençon, Normàndii; † 30. Septamber 1897 z’ Lisieux, Normàndii), àui bekànnt unter ìhrem Oordanàmma Theresia vum Kìnd Jesüs un vum hailiga-n-Àntlìtz (uff Frànzeesch Thérèse de l’Enfant Jésus et de la Sainte Face [terɛz də l‿ɑ̃fɑ̃ ʒezy e də la sɛ̃t fas](info)), ìsch a frànzeescha Unbeschüahta Kàrmeliita gsìì. Sa wìrd ìn dr reemisch-kàthoolischa Kìrìch àls Hailiga un àls Kìrchaleehrera vereehrt. D’ Therese vun Lisieux ìsch numma nooh-n-ìhrem Tood bekànnt worra, wu-n-ìhra aigana Laawesbschriiwunga unter’m Tìtel „Gschìchta vun’ra Seela“ (Histoire d’une âme) veräffentligt worra sìnn. S’ Büach hann vììla Glàuiwiga-n-ìm Frànkrììch un ìm Üsslànd glaasa. D’ Therese hàt mìt 4 Joohra-n-ìhra Mäutter verloora un ìsch mìt ìhrer Fàmìlia-n-uff Lisieux gànga ge laawa. Sa ìsch ìn’ra schtrangglàuiwiga Fàmìlia-n-uffgwàcksa; àui ìhra viar äältra Schwäschtra sìnn Nonna worra. D’ Therese ìsch mìt 15 Joohra Kàrmelita worra — d’rfìr ìsch sa uff Rom gepìlgert, fìr àss dr Pàpscht Leo XIII. ìhra-n-a Sùnderärlàuibniss waaga-n-ìhrem junga-n-Àlter gìtt. Noh niin Joohra-n-ìm Kloschter ìsch sa mìt 24 Joohra àn’ra Lunga-n-äntzìndung gschtoorwa. Ìhra Laawesbschriiwung hàt sa ìn ìhra lätschta zwai Laawesjoohra verfàsst. G’schrììwa hàt sa vor àllem ìwwer dr „klaina Waag“ un d’ „gaischtiga Kìndhait“: Ìn ìhra Àuiga
D' March isch e Verbandsgmei in Bade-Württeberg und lit in dr Rhiebeni in dr Nächi vu Friburg im Brisgau. D'Ortschafte vu dr March lige ebba 8 km nordwestlich vum Stadtzentrum vu Friburg im Brisgau am Nimberg (meistens „Marchhüegel“ gnennt). March isch im Rahme vu dr Gmeireform in dr Johre 1973 un 1974 (Fusionsvertrag 1. Dezember 1973) us dr Ortschafte Holzhuse, Bueche, Hüstett un Neierschhüüse (Nejershuse) entstande. Erstmoligi urchundlichi Erwähnige: Bueche 769, Neierschhüüse (Nejershuse) 789, Holzhuse 849, Hüstett 1291. Helmut Mursa Ergebnis vo dr Landdagswahle sit 2006: 1 2006: WASG, sit 2011: Die Linke Holzhausen, Saxe (hüt Stadtdeil vu Leipzig) Englischer Garde (Hugstette) Wihnämärkt Konrad Stürtzel vu Bueche Franz-Xaver Seiler Statistisches Landesamt Baden-Württemberg – Bevölkerung nach Nationalität und Geschlecht am 31. Dezember 2022 (CSV-Datei). Statistisches Landesamt Baden-Württemberg: Landtagswahl (Memento vom 7. Juli 2019 im Internet Archive) Commons: March (Breisgau) – Sammlig vo Multimediadateie Internetpräsenz vu dr Gmei March Beschribung vum Hugstetter Schlosspark %20seiten/march.htm Luftbilder March Normdate: GND: 4369305-2 | VIAF: 168172671
Der Roberto Schmidt, wa am 16. Juli 1962 z Siders uf d Wäält isch cho (Heimatoort isch Leigg) isch en Schwizer Politiker (CSPO/CVP). Sit 2017 isch er Staatsrat vam Kanton Wallis. Är steit dum Departemänt fer Finanze und Energii vor. Vam 1. Mai 2022 bis am 30. April 2023 ischer der Presidänt vam Staatsrat gsi. Der Roberto Schmidt isch Jurist. Va 2001 bis 2005 isch Gmeiraat va Leigg gsi, 2005 bis 2017 isch er Gemeipresidänt gsi. Binu Waalen vam 21. Oktober 2007 isch er vam Kanton Wallis inu Nationalraat gwäälte cho. Är isch Mitglied vaner Christlichsoziaalu Volkspartii Oberwallis (CSPO). Der Schmidt isch bis 2011 iner Staatspolitisch Kommissioo und iner Kommissioo fer Umwelt, Rümplaanig und Energii gsi. Binu Waalen vam 23. Oktoober 2011 isch er de nit widergwäälte cho, aber derfir de wider binu Nationalraatswaale 2015. Va daa wäg ischer de bis 2017 wider im Nationalraat gsi. Im April 2011, naa der Atoomkatastroofa va Fukushima, isch der Roberto Schmid deer gsi, wa d entscheidund Motioo het igreicht, wa du Schwizer Atoomüsstig het igleitut. Binu Waale vaner Kantoonsregierig isch der Schmidt im März 2017 iner Stichwaal inu Walliser Staatsrat gwäälte cho. 2021 isch er de widergwäälte cho. Er steit dum Departemänt fer
D Claire Burger (* 1978 z Fuerboch, Lothringe) isch e franzesischi Filmreschiseeri, Filmeditoori un Draibuechautoori. Ire Debüt-Langfilm Party Girl (in Co-Reschy mit dr Marie Amachoukeli un em Samuel Theis) isch mit dr Caméra d’or bim Cannes Film Festival 2014 uuszaichnet woore. D Burger het zeerscht as Fotoschurnalischti gschafft. Derno het si ne Uusbildig an dr Pariser Filmhoochschuel La Fémis as Filmeditoori gmacht. s Stuudium het si anne 2008 abgschlosse. An dr La Fémis het d Burger d Reschiseeri Marie Amachoukeli chännegleert. Mit iire zäme het d Burger zeerscht dr Chuurzfilm Forbach (2008) as Reschiseeri un Co-Draibuechautoori gmacht. Derno het unter dr Co-Reschy mit dr Amachoukeli C’est gratuit pour les filles (2009) un Demolition Party (2013) gmacht. In Zämenaarbet vum Reschy-Duo mit em Reschiseer Samuel Theis isch 2014 dr gemainsam Debüt-Langfilm Party Girl vereffetligt woore. Mit C’est ça l'amour het d Burger 2018 iri eerscht Spiilfilmaarbet in Aigereschy voorglait. Dr Film het syni Wältpremiere 2018 bim Filmfeschtiwäl vu Venedig gfyyrt. S Burgers Spiilfilm Langue Étrangère isch as Wältpremiere bi dr Internazionaale Filmfeschtspiil Berlin 2024 in Wettbewäärb um dr Guldi Bäär yyglaade woore. 2008: Forbach (Chuurzfilm) 2009: C'est gratuit pour les filles (Chuurzfilm; Co-Reschy mit dr Marie Amachoukeli) 2013: Demolition Party (Chuurzfilm;
Dr Eduard Egger (* 15. Merzä 1882 z Chärns; † 8. Jenner 1957 z Sarnä) isch ä vilsiitigä Kinschtler gsi, hoiptsächlich ä Kunschtmaaler und Zäichner. Är hed aber oi Gedicht verfassd, Theaaterschtickli gschribä und nu viles mee. Uf d Wäld cho isch dr Eduard Egger z Chärns als Buäb vom Franz Egger (1837–1895). Dä isch Miller gsi und hed als «Pfischter» im Dorf ä Bäckerii und Schpezeriihandlig gfiärd. D Mueter Juliana Egger-Durrer (1841–1908), äini vo s Giblers, hed em drbiä ghulfä. Dr Eduard isch als viärts vo fiif Gschwischterti uifgwachsä. Nach dr Primarschuäl z Chärns isch är de 1894 uf Sarnä is Kollegi, wo vo Benediktiner vom Chlooschter Muri-Gries gfiärd wordän isch. Zerscht isch är äs Jaar i d Realschuäl; das wär hitt eppä wiä d Sek. Drnaa hed är is Gimi gwächslet, heds aber naa dr fiiftä Klass annä 1900 ooni Matura verlaa. Z Schtans isch är zum Kunschtmaaler Karl Georg Kaiser ggangä und hed z Luzärä d Kunschtwärbschuäl bsuächd. Aber dr Maaler und d Schuäl hend im nid rächt passd. Im Alter vo 19 isch är de a d Kunschtakademii vo Floränz, s Jaar druif a diä vo Rom. Daa hed är dr Obwaldner Maaler Anton Stockmä (1868–1904)
D’ Shakira Isabel Mebarak Ripoll [ʃaˈkiɾa isaˈβel meβaˈɾak riˈpol] (* 2. Hornung 1977 z’ Barranquilla), aifàch bekànnt unter ìhrer Kìnschtlernàmma Shakira, ìsch a kolumbiàànischa Pop-Sangera un Liaderschriiwera. Àm Ààfàng vun ìhrer Kàrriar hàt sa uff Schpàànisch gsunga un hàt ìn Làtiinàmerikà un Schpàània-n-ìhra äärschta Ärfolga ghàà. Mìt ìhrem äärschta Àlbum uff Anglisch, Laundry Service, ìsch sa ànna 2002 a waltwitt bekànnter Popschtar worra. Sa ìsch bekànnt fìr ìhra müüsikààlischa Schtiilmìschung un wìrd àls „Keeniga vu dr Làtiinischa Müüsik“ bzaichent. D’ Shakira hàt mìt 13 Joohra fànga-n-àà Liader uffnamma — d’rfìr hàt sa a Vertrààg biim Schtüdio Sony Music Columbia unterschrììwa. Ìhra zwai äärschta Schtüdioàlba Magia (1991) un Peligro (1993) hann numma weenig Ärfolg ghàà, àwwer ìhra zwai naachschta-n-Àlba Pies Descalzos (1995) un Dónde Están los Ladrones? (1998) hann ìn da schpàànischschproochiga Lander a greesser Ärfolg ghàà. Ànna 2001 hàt d’ Shakira ìhr äärscht Àlbum uff Anglisch Laundry Service loo veräffentliga, wo uff dr Walt mehr àss 13 Millioona Mol verkàuift worra-n-ìsch. Mìt da Liader Whenever, Wherever un Underneath Your Clothes ìsch d’ Shakira fìr ìhra müsikààlischa Schtiilmìschung bekànnt worra. Schpeeter hàt d’ Shakira noch a greesser Ärfolg ghàà mìt da schpàànischa-n-Àlba Fijación Oral, Vol. 1 (2005), Sale el Sol (2010)
S’ Äärschta Vàtikàànischa Konziil (kurz àui I. Vatikanum bzw. I. Vaticanum odd’r Vatikanum I bzw. Vaticanum I; làtiinisch Concilium Oecumenicum Vaticanum Primum [konˈt͡ʃilium ekuˈmenikum vatiˈkanum ˈprimum](info); itàliaanisch Concilio ecumenico Vaticano Primo [konˈt͡ʃiljo ekuˈmɛniko vatiˈkano ˈpri.mo]) wìrd vu dr reemisch-kàthoolischa Kìrìch àls ìhr 20. àllgmainliga Konziil ààg’lüagt. S’ Ziil ìsch gsìì, d’ kàthoolischa Glàuiwalehra bass’r ärkläära geega d’ filosoofischa Lehrsatz vu dr Modärna. S’ Konziil ìsch vum Pàpscht Pius IX. b’rüafa un àm 8. Dezamber 1869 gäffnet worra. Ìn dr dogmààtischa Konschtituzioon Dei Filius vun Àwrìl 1870 hann d’ Konziilsvattera mehrera Ideea — Razionàlischmus, Ànàrkischmus, Kommunischmus, Soziàlìschmus, Liberàlischmus, Materialischmus, Modärnischmus, Nàtüràlischmus, Pantheischmus un Säkulàrischmus — àls Ìrrtummslehra verurtailt. Ìm Summer 1870 ìsch s’ Lehrdokumant Pastor Aeternus veräffentligt worra; doo drìnn hann d’ Konziilsvattera dr rachtliga Primààt vum Pàpscht ärkläärt un d’ Lehr vu dr Pàpschtliga Unfahlbààrkait andgìltig àls Dogma b’schtìmmt. A pààr Kleeriker hann dia Lehra nìt woohrg’numma un hann waagadam d’ àltkàthoolischa Kìrìch grìnda. Ìn dr Sìtzungspàuisa-n-ìsch dr Kriagsärkläärung vu Frànkrììch àn Pröissa gsìì — dàs ìsch dr Diitsch-Frànzeescha Kriag gsìì. Ìm Kriag hàt s’ Keenigraich Itààlia dr Kìrchaschtààt b’sätzt. S’ Konziil ìsch nìt wììder uffg’numma worra un ìsch àm 20. Oktoower 1870 uff unb’schtìmmta Zitt vertààgt worra. a Sìtzung
D Minchner Sicherhaitskumferänz isch e internazionaali Daagig, wu Bolitiker*ne, Militeer- un Wiirtschaftsverdrätter*ne, Nitregierigsorganisazioone un Experte*ne fir sicherhaitsrelewanti Theeme Gsprääch usserhalb vu diplomaatische un protokollaarische Voorgaabe feie. Si findet syter anne 1963 all Joor im Februar z München statt. Sinn un Zwäck isch s Dischpetiere iber aktuälli Theeme vu dr Usse-, Sicherhaits- un Verdaidigungsbolitik. S isch s wältwyt greescht Dräffe vu syre Aart. Friejeri Näme sin Wehrkundetagung un Münchner Konferenz für Sicherheitspolitik. Daagigsoort isch s Hotäl Bayerischer Hof. Uusriichter isch d Stiftung Münchner Sicherheitskonferenz (gemeinnützige) GmbH. Anne 1963 isch di Internazionaal Weerkund-Begeegnig (Internationale Wehrkunde-Begegnung) vum Ewald-Heinrich von Kleist-Schmenzin iniziiert woore. Dr Wiiderstandskämpfer us em Stauffenberg-Krais het si derfiir yygsetzt, militeerischi Kumflikt wie dr Zweet Wältchrieg in Zuechumft z verhindere. S eerscht Dräffe isch uf rund 60 Dailnämer bschränkt gsii, dodrunter dr Helmut Schmidt un dr Henry Kissinger. Dr von Kleist het d Kumferänze bis 1997 glaitet. Sy Noofolger isch dr bolitisch Beamte un Wiirtschaftsmanager Horst Teltschik woore, wu d Laitig vu 1999 bis 2008 ghaa het. Unter dr Laitig vum Teltschik isch d Sicherhaitskumferänz ab 1999 ufgmacht woore fir Bolitik-, Militeer- un Wiirtschaftsverdrätter*ne vu Mittel- un Oschteuropa un vu Indie, Jaapaan un dr Volksrepublik Chiina. Vu 2009 bis 2022 isch d
D Salome Pitschen (* 1966 z Baasel) isch e Schwyzer Filmbroduzänti, Filmreschiseeri un Filmeditoori. D Pitschen isch anne 1966 z Baasel uf d Wält chuu un läbt syter 1985 z Züri. Vu 1985 bis 1987 het si zeerscht an dr ETH Züri Architäktuur studiert. Derno het sivu 1987 bis1995 Germanischtik, Filmwisseschafte un Chunschtgschiicht an dr Uniwersiteet Züri studiert un mit eme Lizentiaat in Film bi dr Christine Noll Brinckmann abgschlosse (Abschlussaarbet: «The Crying Game. Wegweiser in eine androgyne Zukunft?»). Scho ab 1986 het si eerschti Filmerfaarige gmacht mit Video un Super-8. Vu 1988 bis 1999 het si as Filmschurnalischti bi Radio LoRa gschafft un deert d Filmsändig «Filmriss» moderiert. Anne 1991 het si an dr New York University d «Beginning Film Production Class» bsuecht un im Rame dodervu fimf Chuurzfilm gmacht. In dr Joor 1994/95 isch si Co-Organisatoori vum Video- un Filmfeschtiwäl Videoex z Züri gsii. Vu 1995 bis 1997 het si Filmpraktika z New York bi dr Holly Fisher (Schnittassischtänz) un z Toronto bim Peter Mettler (Reschy-, Produkzioons- un Schnitt-Assischtänz). Si isch retuurchuu uf Züri un schafft syter 2000 as unabhängigi Filmemacheri un Filmeditoori. Anne 2003 het si iri aige Produkzioonsfiirma Settebello grindet. Wu si fir ire Film «Being
Bitcoin Apex isch ä Website für Kryptowährigsnachrichte und technischi Analyse, wo im Jahr 2023 gstartet isch. D Plattform bütet Ächtziitdiagramm, Priiswarnige, Handelssignal, Überprüefige vo Kryptowährigsprojekt und meh. Bitcoin Apex isch 2024 vomene Team us Kryptowährigshändler und Investoren mit grosser Erfahrig uf digitale Märkt gründet worde und ziilt druf ab, Benutzer wertvolli Tools und Informatione zur Verfüegig z stelle, um ihri Investitionsentscheidige z verbessere. Bitcoin Apex hät sich zeerscht sich uf die technischi Analyse von Bitcoin und wichtige Altcoins konzäntriert und hät dänn sin Awändigsbereich erwiteret, um e breite Palette vo digitale Währige, DeFi-Token und NFT-Projekt abzdecke. Undressing Bitcoin: A Revealing Guide to the World's Most Revolutionary Asset (auf en). Amazon Digital Services LLC - KDP Print US 2021, ISBN 979-8-4727-0021-4 $4 Billion of New Bitcoin Funds Change Hands in First Trading Day , The New York Times, 11 January 2024. Layered Money: From Gold and Dollars to Bitcoin and Central Bank Digital Currencies (auf en). Nikhil Bhatia 2021, ISBN 978-1-7361105-1-5 SEC approves bitcoin ETFs, opening up cryptocurrency trading to everyday investors , USA Today.
D Mirjam Quinte (* 9. Juuli 1952 z Sulz am Neckar) isch e dytschi Filmbrodezänti, Reschiseeri un Draibuechautoori. D Mirjam Quinte isch as zwaits vu drei Chinder vum Lothar Quinte un syre eerschte Frau Herta Schmidhuber uf d Wält chuu. Si het Kummenikezioonswissenschafte an dr Uniwersiteet Fryyburg studiert., Deert het si au dr Pepe Danquart chännegleert, wu si vyyl joor mit em zämegschafft het. Baidi hän 1978 zue dr Grinder*ne vu dr Kummenikezoonswäärchstatt Fryyburg gheert, wu Hyfe Dokemäntaarfilm brodeziert het un dooderfiir au 1982 mit em Dokemäntaarfilmbryys vu dr dytsche Filmkritik uuszaichnet wooren isch. Zäme mit em Danquart het d Quinte 1989 di aige Brodekzioonsfiirma Quintefilm grindet. 1983: Lothar Quinte – 40 Jahre Malerei 1984: Die lange Hoffnung – Mit Clara Thalmann und Augustin Souchy in Spanien 1987: Mythos '68. Die Wurzeln der Revolte 1991: Daedalus 1994: Phoolan Devi – Rebellion einer Banditin 1997: Nach Saison 2000: Heimspiel 2003: Babushka 2003: Fremde Zukunft 2004: Höllentour 2005: Workingman’s Death 2006: Das Fräulein 2007: Am Limit 2011: Joschka und Herr Fischer 2011: Whores' Glory – Ein Triptychon zur Prostitution 2013: Lauf Junge lauf 1985: Wackersdorf – Eine Reflexion über Gewalt 1991: ...und andere Ergüsse! 1994: Phoolan Devi – Rebellion einer Banditin 1997:
D Karin Heberlein (* z Baasel) isch e Schwyzer Reschiseeri un Draibuechautoori. D Heberlein isch z Baasel uf d Wält chuu un z Züri ufgwagse. Si het an dr Central School of Speech and Drama z London Schauspiil studiert. Noch em Abschluss het si as Schauspiileri un as Theaterreschiseeri un -autoori an verschiidene Theater z Ängland un z Schottland gschafft. 2012/13 isch si Stipändiaati an dr 24. Draibuechwäärchstatt vu dr Hoochschuel fir Fäärnsee un Film (HFF) z Minche gsii. Syterhäär schafft si as freii Draibuechautoori un Reschiseeri un entwicklet Film un Seerine in dr Schwyz un z Dytschland. Anne 2019 het d Karin Heberlein ire eerscht Langspiilfilm «Sami, Joe und ich» drait. Dr Film handlet vu dr Fryndschaft un Solidariteet vu drei junge Fraue in eme Ussequartier z Züri. Dr Film het am Zurich Film Festival 2020 Wältpremiere gfyyrt un dr Publikumsbryys un au dr ekumeenisch Filmbryys gwunne. D Heberlein isch Mitgliid vu dr European Film Academy un vum Reschy- un Draibuechverband Schwyz ARF/FDS. 2022 isch si Dail vu dr Publikazioon «Filmstern für DiCH», eme Portrait iber Schwyzer Reschiseerene. 2011: Linus trifft Marius und die Jagdkapelle (Chuurzfilm) 2012: Spring (Chuurzfilm, Dok) 2015: Lenard, Monti und die Musik (Chuurzfilm) 2017: The
D Lisa Gertsch (* 1992 z Bärn) isch e Schwyzer Reschiseeri, Draibuechautoori un Filmbrodezänti. Fir iri Aarbet isch si scho ne baar Mool uuszaichnet woore. D Gertsch het iri Matura in Filesefy gmacht un het druf as Brodekzioonsassischtänti am Filmhuus Bärn gschafft. Vu 2013 bis 2017 het si ne Bachelorstuudium im Fach Film an dr Zürcher Hoochschuel vu dr Chinscht (ZHdK) gmacht. Anne 2023 het si deert e Masterabschluss im Fach Reschy gmacht. Syter anne 2023 isch si Dozänti fir s Fach Draibuech an dr ZHdK. Si isch Mitgliid vum Kolläktiiv Sabotage z Züri. Si schafft as Reschiseeri un Driabuechautoori in dr Schwyz un z Dytschland. Mit irem Chuurzfilm Fast Alles (2017) het si 2018 dr Student Academy Award («Studäntenoscar») in dr Kategory Narrative gwunne. Dr Film verzellt d Gschiicht vun eme Baar: Dr Mann (Michael Neuenschwander) lyydet an dr Alzheimer-Chranket; sy Frau (Oriana Schrage) stoot vor dr schwiirigen Entschaidig, iin in e Bflääghaim z bringe. Doch statt des z due, entschaidet si s Baar fir e Uurlaub am Meer, zum no mool d Zyt as normaal Eebaar z gnieße. Dr Film lyychtet d Rusfoorderige un emezionaale Memänt uus, wu mit ere frieje Alzheimer-Diagnoos verbunde sin. Dr Film het 2017
D’ Aurélia Beigneux [ɔʁelja bɛɲø](info) (* 2. Jüüni 1980 z’ Rillé, Département Indre-et-Loire) ìsch a frànzeescha Politikera vu dr Pàrtäi Rassemblement National (RN). Sa ìsch z’äärscht ìn Politik z’ Hénin-Beaumont (Pas-de-Calais) engaschiart gsìì un ìsch zitter 2019 Àbgoordneta ìm Europàpàrlamant. D’ Beigneux hàt z’äärscht àls Àssistànta ìn’ra Àpotheek g’schàfft. Ànna 2012 ìsch sa Gschaftsfiahrera vum Unternamma Epinorpa worra. Ànna 2009 ìsch sa Mìtglììd ìn dr Pàrtäi Front National worra, wo ànna 2018 ìn Rassemblement National umtaift worra-n-ìsch. Ànna 2012 hàt sa zem äärschta Mol fìr a politisch Àmt kàndidiart: Zamma mìt’m Ludovic Pajot àls ìhrem Schtällvertratter hàt sa sìch bii da Pàrlàmantswàhla vu 2012 ìm 9. Wàhlkrais vum Pas-de-Calais uffg’schtällt; àm äärschta Wàhlgàng hàt sa 17 Prozant vu da iigaawana Schtìmma bikumma. Bii da Kommünààlwààhla vu 2014 ìsch sa uff dr Lischta vum Steeve Briois àls Gmaindaräätin gwählt worra, Dr Briois hàt sììe àls schtällvertrattenda Bìrgermaischtera ärnännt. Ànna 2015 ìsch sa zamma mìt’m Christopher Szczurek àls Àbgoordneta vum Root vum Département Pas-de-Calais ìm Kàntoon Hénin-Beaumont-2 g’wählt worra; ìm zwaita Wàhlgàng hàt sa 53,8 Prozant vu da Schtìmma bikumma. Bii da Kommünààlwààhl vu 2020 ìsch sa àls Gmaindaräätin wììderg’wäählt worra. Ànna 2019 ìsch d’ Beigneux vu dr RN-Pàrtäifiahrung uff dr 14.
Dr Gustav Adolf Müller (* 24. Mai 1866 z Buech; † 1. Septämber 1928 z Horb) isch e dytsche Schriftsteller, Schurnalischt un Pedagog gsii. Dr Müller isch as Suhn vun eme Volksschuellehrer z Buch bi Waldfshuet uf d Wält chuu, är isch e Großnäffe vum Joseph Beck (1803–1883) gsii. Är isch uf s Gimnasium z Fryburg, z Stuegert un z Konschtanz gange un het 1886/87 zwai Semeschter an dr Uniwersitet Dibenga Literatur, Chunschtgschicht un Archeology studiert. Ab 1886 isch er Mitglid vu dr kadolische Studänteverbindig AV Guestfalia Tübingen gsii. Syni archeologische Inträsse hän zuen er lenger Italierais 1887‒88 gfiert. Dr Müller het anne 1888 ghyrote un isch 1889 uf Minche zoge, wun er dichterisch un wisseschaftli gschafft het. Us däre Zyt chunnt au syni Fryndschaft mit em Minchner Schriftstellerbaar Elise un Julius Beck. Vu 1893 bis 1897 isch er z Stroßburi mit em Robert Forrer Redakteur vu dr „Antiquitäten-Zeitschrift“ gsii. Um des Zyt het er au as ehrenamtlige Kunservator vu dr Goethe-Sammlig z Sassene gschafft. In däm Zämehang isch au sy „heiter-ernster Sang vom Rhein“, Die Nachtigall von Sesenheim. Goethes Frühlingstraum iber em Goethe sy Liebi zue dr Friederike Brion entstande. Dr Müller het si ab 1894 Dr. phil. gnännt,
Goschehobel Goschehobel isch e dytschi Folk-Rock-Musikgruppe us em Kinzigdal, wu uf Alemannisch singe. Si sin gnännt noch eme alemannische Wort fir d Mundharmonika. Aagfange het s im Merz 1983, wu dr Eberhard Jäckle un Urban Huber e chlaine Ufdritt zäme ghaa hän z Waldkirch, doodmool no ohni Bandname. Di beede chänne si scho syt dr Chinderschuel. Dr Jäckle spiilt Gitarre un singt, dr Urban Huber-Wölfle spiilt Goschehobel un Gitarre un duet au singe. Im Summer 1983 si si vor rund 500 Lyt im Spiegelzält bim Fryburger Zält-Musik-Feschtiwäl ufdrätte un sin doodermit in dr Region bekannt wore. Studiert hän alli zwee Sozialpedagogik. Dr Jäckle het as Sozialarbaiter, Spiilpedagog un Musiktherapeut gschafft, dr Huber het si as Chunschthandwärcher un Goldschmid säbschtständig gmacht. Mänkmoll duet s Duo au as Trio mit em Oliver Fabro (Gitarre, Mandoline, Bass, Percussion) oder as Quintett, no zuesätzli mit em Jonathan Freitag (Schlagzyyg) un em Andres Bucholz (E-Bass, Kontrabass) ufdrätte. Dr Oliver Fabro isch au dr Broduzänt vu dr CD vu dr Band un duet si unter sy Label mit Sitz z Säckinge uusegee. Eberhard Jäckle, Gitarre, Gsang Urban Huber-Wölfle, Gsang, Goschehobel, Gitarre Oliver Fabro, Gitarre, Mandoline, Perkussion Andres Buchholz, E-Bass, Kontrabass Jonathan Freitag, Schlaagzyyg Uurspringli het si
Märdinge isch e Wiidorf im Landkreis Brisgau-Hochschwarzwald z Bade-Wirtteberg. Märdinge lit an de westliche Stiilkante vum Tuniberg, eme flache Bergrucke in de oberrhinische Ebeni. E üsgsproche mildes Klima un fruchtbari Leesbede biete im Abau vu Wi, Obst un Spargle hervorragendi Bedingige. Ergebnis vo dr Landdagswahle sit 2006: 1 2006: WASG, sit 2011: Die Linke Die franzesisch Partnergmeind Sainte Croix en Plaine, uf alemannisch Heiligkriz, lit 7 km sidlich vu Colmar im benoochberte Elsiss. Fir d'ertlich Landjügend schribbt dr Tobias Landmann fascht jedes Johr ä Schwank, wu deno au konsequent inszeniert un in de Fäschthalle gschpielt wird. Mitem Bernd Kolarik macht de Merdinger Gitarrischt Frank-Roland Pohl ebefalls Inszenierige. 's Märdinger Kunschtforum e. V. macht regelmäßig im Hüs am Stockbrunne un im Summer au in de Zehntschiire Kunstüsschtellunge. Denäbe gits au immer wieder ä Skulpturewäg mit zitgnessische Plaschdike ("SkulpTour"). De ertlich Müsikverein beschtoht scho sit 1881 und het nebem Hauptorchester au ä Jugendkapelle (Juka). Denäbe gits e Männergsangverein, ä Kirchechor un ä Akkordeonclub. 's ertlich Kunschtforum veranschtaltet 's ganz Johr Konzerte vu Klassik bis Dschäss. 's Trio "Songriders" spielt Coverversione. Iberhaupt het's e Hüffe Müsiker, wu vu klassisch bis volkstimlich Müsik mache: De Fritz Mühlhölzer mit de Lüte zum Bischpiil, d' Bärbel
Pfalz staat für: Königspfalz, e Burg, en Palascht, wo im Mittelalter d König und Kaiser Hoof ghalte händ, wänn s dur s Rych zoge sind Pfalz (Region), e geograafische, hischtoorischi und Wybou-Regioon im Land Rheinland-Pfalz, früener mee oder weniger Täil vo dèm, wo grad unedraa staat Kurpfalz, e Regioon im Land Bade-Württebèrg, früener e hischtoorischs Churfürschtetum im Häilige Röömische Rych Oberpfalz, en Regierigsbezirk im Freistaat Bäire; früener sälbschtändigi Hèrzogtümmer und au verbandlet mit dèm, wo grad obedraa staat de Voorplatz vom Basler Möischter Nöii Pfalz, de Sitz vo de Regierig und vom Parlamänt vom Kanton Sanggale Lueg auch: Pfälzische Dialekte
D Mati Diop (* 22. Juni 1982 z Paris) isch e franzesischi Reschiseeri, Draibuechautori, Kamerafrau un Schauspileri. D Mati Diop stammt us dr beriemte senegalesische Diop-Familie. Ire Vater Wasis Diop isch Musiker un Songwriter, wu mer fir e Mischig vu dr dradizionälle senegalesische Volksmusik mit dr modärne Popmusik un em Jazz chännt. Derzue isch si ne Nichte vum Filmmacher un Schauspiler Djibril Diop Mambéty. Dr Diop iri franzesisch Mueter isch Fotografi un Art-Diräkteri. D Diop schafft as Schauspileri, u. a. fir dr Claire Denis, dr Antonio Campos un dr Matias Piñero. Si het au Churzfilm drillt, dodrunter d Dokumäntazion A Thousand Suns, wu vum Hauptdarsteller vu aim vu dr bekannteschte Film vu ire Unkel handelt , Touki Bouki. 2009 het si dr Churzfilm Atlantiques drillt. De Langfilm Atlantique, wu dodruf basiert un wu si Reschy gfiert un s Draibuech gschribe het, het s im Rame vu dr Internazionale Filmfeschtspiil vu Cannes vor, wun er um di Guldeni Palme kunkerriert het. D Diop isch dodermit di erscht schwarz Reschiseeri im Wettbewärb vu Cannes gsii. Im Novämber 2019 isch si vum Brancheblatt Variety in d 10 Directors to Watch ufgnuu wore. Atlantique isch vum Senegal as Bydrag fir d Oscarverleiig 2020 in